Goiás
Goiás je jedna od 26 saveznih država Brazila. Nalazi se u centralnom dijelu Brazila, unutar Srednjozapadne regije. Prostire se na površini od 340.086 km2, a prema podacima iz 2012, u njoj je živjelo 6.155.998 stanovnika. Gustoća naseljenosti iznosi 18 stanovnika/km2. Sedma je brazilska savezna država po veličini i 12. po broju stanovnika. Graniči sa Federalnim distriktom i saveznim državama (od sjevera u smjeru kretanja kazaljke) Tocantins, Bahia, Minas Gerais, Mato Grosso do Sul i Mato Grosso. U sklopu Nacionalnog parka Chapada dos Veadeiros se nalaze mnoge atrakcije kao što su kanjoni, doline i vodopadi. Od ostalih atrakcija tu su još i historijski grad Goiás koji se nalazi 132 km od Goiânia, osnovan početkom 18. vijeka i vodopad tople vode Caldas Novas, kojeg posjeti više od milion turista godišnje. Glavni i najveći grad u državi je Goiânia.